Poliisin palveluverkon kehittäminen / lausunto

Kh	

Poliisin hallintorakenneuudistuksen, Pora III, valtakunnallinen hanketyöryhmä pyytää lausuntoa esitettävistä muutoksista poliisin palveluverkostoon. Työryhmä on laatinut luonnoksen poliisin toimipisteiden sijoittumisen kriteeriksi ja kriteerien mukaisesta palveluverkostosta.
Lausunnot pyydetään toimittamaan viimeistään 14.1.2013 mennessä. 
Kuntien osalta lausuntoa pyydetään niiltä kunnilta, joiden alueella poliisin palveluverkosto muuttuu.
Muuta taustatietoa poliisin hallintorakenneuudistuksesta on saatavilla sisäasianministeriön verkkosivuilla www.intermin.fi kohdassa Kehittämishankkeet, Poliisin hallinnon uudistaminen.

Liite 3 luonnos poliisin hallintorakenneuudistusta valmistelevan hanketyöryhmän esitykseksi.
Liitteenä 4 nykyinen palveluverkostokartta ja luonnos muutoksista Etelä-Savon poliisilaitoksen alueella.
Liite 3, 4
Hallintojohtaja Tuomo Penttinen 
Puh. 040 5229 055 

	Kunnanjohtajan ehdotus:
 	Kunnanhallitus toteaa, että Mäntyharjun kunta antaa seuraavan lausunnon:

	1. Luonnoksessa  (SMO22:00/2012) esitetyt kriteerit / periaatteet poliisin toimipiste- ja asiakaspalveluverkoston uudistamiseksi nähdään perustelluiksi.

	2. Mäntyharju muodostaa yhdessä Pertunmaan,  Hirvensalmen sekä entisten Suomenniemen ja Ristiinan kuntien kanssa Etelä-Savon poliisilaitoksen eteläisen toimialueen. Alueen väestöpohja ja merkittävä loma-asutus ovat perusta poliisiasemastatukselle rakennetun toimipisteen pitämiseksi paikkakunnalla.
		- noin 5440 vakituista taloutta
		- noin 9500 vapaa-ajan taloutta	

	3. Mäntyharjun  kunta ymmärtää poliisihallinnon taloudellisen tilanteen, eikä esitä lisäresursseja vaan resurssin uudelleen kohdentamista siten, että alueen koko ja erityispiirteet tulee huomioitua. Nykyistä palveluverkostoa tarkasteltaessa poliisiresurssin fyysinen mitoitus ei ole suhteessa paikkakuntien rikosmääriin tai alueen väestöpohjaan. 	

	Kunnan käsityksen mukaan luonnoksessa  esitetty henkilöstömäärä (kolme)  Mäntyharjun osalta on virheellinen, vaan poliisin  Mäntyharjun toimipisteen henkilöstön kokonaismäärä on viisi henkilöä.
	Mäntyharjun kunta painottaa, että poliisiasemalta tulee löytyä lähipoliisin  ja lupahallinnon palvelut. Tällä rakenteella voidaan varmistaa poliisin näkyvyys, ennaltaehkäisevä toiminta ja yhteistyö mm. sosiaalitoimen ja koulujen kanssa. Huomiota on kiinnitettävä siihen, että lupahallintoa kehitetään siten, että alueen runsas vapaa-ajanväestö saa tarvitsemansa palvelut paikkakunnalta.
	
	Päätös: 
 	Hyväksyttiin. 
 	_________